צ'אק דיילי הלך לעולמוהמאמן הוותיק נפטר היום (ש') בגיל 78 ממחלת הסרטן. דיילי הוליך את דטרויט לזכייה ב-2 אליפויות NBA רצופות, ואת הדרים טים למדלית זהב באולימפיאדת ברצלונה ב-1992שבת 09 מאי 2009מערכת TELESPORT
דובר המשפחה והקבוצה, מט דובק, מסר את ההודעה עם מותו של דיילי: "משפחתו של דיילי ומועדון דטרויט פיסטונס מרכינים ראש עם לכתו של צ'אק דיילי. צ'אק הותיר רושם אדיר על כל מי שהכיר אותו, הן כאדם והן כמאמן. רוחו ומורשתו ילוו אותנו תמיד". המאמן הוותיק הוליך את דטרויט פיסטונס- ה"באד בויז", לזכייה בשתי אליפויות NBA רצופות בסוף שנות ה-80, ואת נבחרת ארה"ב לזכיה במדלית זהב ראשונה באולימפיאדת ברצלונה שנערכה בשנת 1992.
בשנת 1996 נבחר דיילי לאחד מ-10 המאמנים הגדולים בתולדות הליגה, ועוד קודם לכן נכנס להיכל התהילה, אחרי שהיה למאמן הראשון שזכה באליפות ה-NBA וכן במדליית זהב אולימפית.